
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6369 (1) 

Διαπίστωση περί μη χαρακτηρισμού ως διατηρητέου του 
κτιρίου ιδιοκτησίας Ελένης Δούκα και Σμαρώς Καλα¬ 
θάκη επί της οδού Κολοκοτρώνη αριθμ. 104 της Καβά¬ 
λας και ανάκληση απόφασης αναπληρωτή Υπουργού 
ΠΕ.ΧΩ.ΔΕ. 

Ο ΥΠΟΥΡΓΟΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις: 

ά) Του Ν. 1577/85 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, 
όπως τροποποιήθηκε μεταγενέστερα (άρθρ. 1 Ν. 
1772/88 ΦΕΚ 91 Α’). 

-'β) Των Π.Δ/των 358/86 (ΦΕΚ 158 Α'), 92/87 (ΦΕΚ 51 
Α') και 492/88 (ΦΕΚ 224 Α'), για τις αρμοδιότητες και τον 


Οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόφαση Υ. 704/19.8.88 (ΦΕΚ 575 Β') του Πρω¬ 
θυπουργού για την μετονομασία του Υπουργείου Βόρειας 
Ελλάδας σε Υπουργείο Μακεδονίας Θράκης. 

3. Την απόφαση 71275/6026/4.11.87 (ΦΕΚ 1159/ 
τ.Δ'/27.11.87) του αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων, για τον χαρακτη¬ 
ρισμό ως διατηρητέων δέκα (10) κτιρίων, που βρίσκονται 
στην πόλη της Καβάλας του Ν. Καβάλας και για τον καθο¬ 
ρισμό όρων και περιορισμών δόμησης, μεταξύ των οποίων 
και κτίριο (αυξ. αριθμ. 7) επί της οδού Κολοκοτρώνη 
αριθμ. 104, φερόμενο ως ιδιοκτησίας Ελένης Δούκα, Σμα¬ 
ρώς Καλαθάκη. 

4. Τα στοιχεία του σχηματισθέντος στο Υπουργείο Μα¬ 
κεδονίας - Θράκης φακέλου, μεταξύ των οποίων, προκα¬ 
ταρκτικές του χαρακτηρισμού ενέργειες του Δήμοϋ Καβά¬ 
λας, του τμήματος Πολεοδομίας και Πολεοδομικών εφαρ¬ 
μογών (ΤΠ & ΠΕ) Καβάλας και των αρμοδίων Δ/νσεων του 
ΥΠΕΧΩΔΕ. 

5. Τις διαμαρτυρίες των φερομένων ως ιδιοκτητών Ελέ¬ 
νης Δούκα και Σμαρώς Καλαθάκη για το χαρακτηρισμό κτι¬ 
ρίου επί της οδού Κολοκοτρώνη αριθμ. 104 φερομένου 
ως ιδιοκτησίας τους, ενώ η δική τους ιδιοκτησία βρίσκεται 
στην πάροδο της οδού Κολοκοτρώνη και στην οδό Αμερι¬ 
κανικού Ερυθρού Σταυρού της Καβάλας και η αναφερο- 
μένη στην περί χαρακτηρισμού απόφαση (υπό στοιχείο 7) 
της οδού Κολοκοτρώνη αριθμ. 104, αποτελεί οικία Ιορδά- 
νογλου, όπως σε αποφάσεις και έγγραφα του Δήμου Κα¬ 
βάλας αναφέρεται. 

6. Την επί του προκειμένου αλληλογραφία της Δ/νσης 
Πολιτισμού του ΥΜΑΘ με την Δ/νση Πολεοδομικού Σχε- 
διασμού του ΥΠΕΧΩΔΕ, στην οποία τονίζεται η ανάγκη 
επακριβούς προσδιορισμού του χαρακτηρισθέντος κτιρίου 
και ερεύνης της δυνατότητας αποχαρακτηρισμού αυ¬ 
τού. 

7. Το γεγονός ότι, όπως προκύπτει από το σύνολο σχε¬ 
δόν των στοιχείων του φακέλου, δεν έχει προσδιορισθεί 
επακριβώς το χαρακτηρισθέν ως διατηρητέο κτίριο, αφού 
αλλού αναφέρεται αυτό ως κτίριο Ιορδάνογλου και αλλού 
ως κτίριο ιδιοκτησίας Δούκα - Καλαθάκη και ακόμη με 
διαφορετική οδό και αριθμό σε σχέση με αυτό της ιδιοκτη¬ 
σίας των τελευταίων, αποφασίζουμε: 

Διαπιστώνουμε ότι το κτίριο ιδιοκτησίας Ελένης Δούκα 
και Σμαρώς Καλαθάκη, όπως αυτό αναφέρεται στην από- 

φάση 71275/6026/4.11.87 (ΦΕΚ 1159/τ. Δ727.11.87) 
του αναπληρωτή Υπουργού ΠΕΧΩΔΕ υπό στοιχείο 7, δεν 
έχει κηρυχθεί ως διατηρητέο και ανακαλούμε την ίδια 
απόφαση, κατά το μέρος που αυτή αναφέρεται στο συγκε¬ 
κριμένο κτίριο, για τους λόγους που αναφέρονται στο σκε¬ 
πτικό της απόφασης αυτής και επικεντρώνονται στην ανά¬ 
γκη επακριβούς προσδιορισμού του φερομένου ως διατη¬ 
ρητέου κτιρίου αφ’ ενός ως προς τους πραγματικούς ιδιο¬ 
κτήτες και αφετέρου ως προς την διεύθυνση αυτού (οδός 
και αριθμός). 

Η απόφαση αυτή δεν επέχει θέση έγκρισης κατεδάφι¬ 
σης οποιουδήποτε κτιρίου, δεδομένου ότι θα εξετασθεί 
από την αρμόδια υπηρεσία του ΥΜΑΘ, σύντομα και πά¬ 
ντως πριν από την έκδοση αδείας κατεδάφισης, η νομό¬ 
τυπη πλέον διατήρηση ή μη των κτιρίων της περιοχής και 
συγκεκριμένα τόσο του φερομένου ως ιδιοκτησία Ιορδά- 
νογλου (Κολοκοτρώνη 104), όσο και του φερομένου ως 
ιδιοκτησία Ελένης Δούκα και Σμαρώς Καλαθάκη (Πάρο¬ 
δος οδού Κολοκοτρώνη και Αμερικανικού Ερυθρού Σταυ¬ 
ρού). 

Κάλυψη δαπάνης: 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, ή του 
προϋπολογισμού του Δήμου Καβάλας. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Σεπτεμβρίου 1993 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 


Αριθ. 9921/οικ. (2) 

Τροποποίηση του ρυμοτομικού σχεδίου οικισμού Αμυγδα¬ 
λεώνα Ν. Καβάλας στα Ο.Τ. 84 έως 96. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. Το Ν.Δ. 1018/1971 και του Α.Ν. 314/1968 όπως 
τροποποιήθηκε. 

3. Το από 2.4.1985 Π.Δ. (ΦΕΚ 225 Δ/14.5.1985) «Με¬ 
ταβίβαση αρμοδιοτήτων στους Νομάρχες για την έγκριση 
και τροποποίηση ρυμοτομικών σχεδίων καθώς και όρων 
και περιορισμών δόμησης αγροτικών οικισμών». 

4. Την υπ’ αριθμ. 30/1993 απόφαση του Κοινοτικού 
Συμβουλίου Αμυγδαλεώνα. 

5. Την υπ' αριθμ. 6/246/21.6.93 γνωμοδότηση του 
Συμβουλίου Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου οικισμού 
Αμυγδαλεώνα στα Ο.Τ. 84 έως 96, όπως φαίνεται στο συ¬ 
νημμένο και θεωρημένο από την πρ/νη του ΤΠ και ΠΕ Διά¬ 
γραμμα σε κλίμακα 1:1000. 

2. Η απόφαση αυτή δεν επιβαρύνει τον προϋπολογισμό 
του οικείου ΟΤΑ. 

3. Η απόφαση αυτή με το διάγραμμα να δημοσιευθεί 
στην Εφημερίδα της Κυβερνήσεως και ισχύει από τη δη¬ 
μοσίευσή της. 

Καβάλα, 25 Αυγούστου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

Αριθ. 709/93 (3) 

Αναγνώριση οδού ως προϋφισταμένης του 1923 στην Κα¬ 
στοριά. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 20.4 του από 17.7.1923 
Ν.Δ/τος περί σχεδίων πόλεων. 

2. Τις διατάξεις του Α.Ν. 314/68 «περί παροχής αρμο¬ 
διοτήτων στον Υπουργό Β. Ελλάδος και τους Νομάρχες» 
όπως τροποποιήθηκε. 

3. Την 3191/1993 εισήγηση Δήμου Καστοριάς. 

4. Την2/8από8.7.1993 γνωμοδότηση Σ.Χ.Ο.Π. Ν. Κα¬ 
στοριάς. 

5. Το υπ’ αριθ. 2538 του 1928 συμβόλαιο συμβολαιο¬ 


γράφων θ. Κόντου - Λ. Μπατρινού, αποφασίζουμε: 

Αναγνωρίζουμε την οδό του Ο.Τ. 152 πόλης Καστοριάς 
την συνδέουσα τις οδούς Μανωλάκη - Τσόντου Βάρδα ως 
στο συνημμένο διάγραμμα, ως προϋφιστάμενη του 1923. 

Από τις διατάξεις της παρούσης δεν προκαλείται δα¬ 
πάνη σε βάρους ούτε του κρατικού προϋπολογισμού ούτε 
του οικείου Ο.Τ.Α. 

Η απόφαση να δημοσιευθεί στην Εφημερίδα της Κυ- 
βερνήσεως. 

Καστοριά, 23 Ιουλίου 1993 

Ο Νομάρχης 
ΔΙΟΝ. ΧΡΥΣΟΦΩΤΗΣ 

Αριθ. 3357 (4) 

Έγκριση ρυμοτομικού σχεδίου επεκτάσεως του οικισμού 
Πύρρας Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1) Τις διατάξεις του από 17.7.23 Ν. Δ/τος «Περί σχε¬ 
δίων πόλεων κλπ.» όπως τροποποιήθηκε και συμπληρώ¬ 
θηκε μεταγενέστερα. 

2) Τις διατάξεις του Ν. 1337/83 (ΦΕΚ 33/Α'). 

3) Τις διατάξεις του Ν. 1558/85 (ΦΕΚ 137/Α ) «Κυβέρ¬ 
νηση και Κυβερνητικά Όργανα». 

4) Το από 20.8.85 Π.Δ. (414/Δ730.8.85) «Πολεοδό¬ 
μηση και επέκταση οικισμών της Χώρας μέχρι 2.000 κατ.» 
και τροποποίηση του από 24.4.85 Π.Δ. (ΦΕΚ 181/Δ ). 

5) Το Π.Δ. 183/86 (ΦΕΚ 70/Α75.6.86) «Έγκριση τρο¬ 
ποποιήσεων και καθορισμός όρων και περιορισμών δόμη¬ 
σης από τους Νομάρχες». 

6) Την απόφαση 21/93 του Κοινοτικού Συμβουλίου 
Πύρρας. 

7) Την υπ’ αριθ. 3459/10.4.87 απόφαση οριοθέτησης 
του οικισμού Πύρρας. 

8) Την υπ’ αριθ. 3η/πρ. 11/18.8.93 γνωμοδότηση του 
ΣΧΟΠ, αποφασίζουμε: 

Αρθρο 1 

Εγκρίνεται η πολεοδομική μελέτη του οικισμού Πύρρας 
όπως φαίνεται στα εις 4/πλούν πρωτότυπα διαγράμματα 
σε κλ. 1:1.000 που θεωρήθηκαν από τον Προϊστάμενο του 
ΤΠ-ΠΕ του Ν. Τρικάλων των οποίων αντίγραφα θα αναρτη- 
θούν στο Κοινοτικό Κατάστημα Πύρρας. 

Αρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της μελέτης του οικισμού Πύρ¬ 
ρας. 

Άρθρο 3 

Στους οικοδομήσιμους χώρους που περιλαμβάνονται 
μέσα στα οικοδομικά τετράγωνα, επιτρέπονται οι χρήσεις 
γενικής κατοικίας όπως περιγράφονται στο Π.Δ. 23.2.87 
(ΦΕΚ 166/Δ/6.3.87) και ειδικότερα το άρθρο 3. 

Περιεχόμενο γενικής κατοικίας 

1) Κατοικία. 

2) Ξενοδοχεία μέχρι 100 κλινών, ξενώνες και λοιπές 
τουριστικές εγκαταστάσεις. 

3) Εμπορικά καταστήματα (με εξαίρεση τις υπεραγο¬ 
ρές και τα πολυκαταστήματα). 

4) Γραφεία, Τράπεζες, ασφάλειες, κοινωφελείς οργα¬ 
νισμοί. 

5) Κτίρια εκπαίδευσης. 

6) Εστιατόρια. 

7) Αναψυκτήρια. 

8) θρησκευτικοί χώροι. 

9) Κτίρια Κοινωνικής Πρόνοιας. 

10) Επαγγελματικά εργαστήρια χαμηλής όχλησης. 

11) Πρατήρια βενζίνης. 

- 12) Αθλητικές εγκαταστάσεις. 

. 13) Κτίρια γήπεδα στάθμευσης. 

. 14) Πολιτιστικά κτίρια. 


Άρθρο 4 

Ορίζονται όροι δόμησης: 

1) Όροι αρτιότητας οικοπέδων 

- Ελάχιστο πρόσωπο (14 μ.) δέκα τέσσερα μ. 

- Ελάχιστο εμβαδόν (400 μ2) τετρακόσια τ.μ. 

2) Μέγιστη κάλυψη: 

Το μέγιστο ποσοστό κάλυψης των οικοπέδων ορίζεται 
σε 70% της επιφάνειας τους. 

3) Συντελεστής δόμησης: 

- για τα πρώτα 100 μ2 επιφ. οικοπέδου, ο Σ.Δ. ορίζεται 

1,6 

- για τα επόμενα 100 μ2 επιφ. οικοπέδου, ο Σ.Δ. ορίζε¬ 
ται 0,8 

- για τα επόμενα 100 μ2 επιφ. οικοπέδου, ο Σ.Δ. ορίζε¬ 
ται 0,6 

- για τα πέραν των 300 μ2 επιφ. οικοπέδου, ο Σ.Δ. ορί¬ 
ζεται 0,4 

Η συνολική επιφάνεια ορόφων στο οικόπεδο για κύρια 
και βοηθητικά κτίρια, δεν μπορεί να υπερβεί τα 400 μ2. 

4) Μέγιστο ύψος: 

Το μέγιστο ύψος ορίζεται σε 7,50 μ. 

Υπεράνω του μεγίστου ύψους επιτρέπεται στέγη ύψους 
μέχρι 2,00 μ. με κλίση μέχρι 35%. 

5) Αριθμός ορόφων: 

Επιτρέπονται μέχρι (2) δύο όροφοι. 

Κατά τα λοιπά ισχύει το από 24.4.85 Π.Δ. «Τρόπος κα¬ 
θορισμού ορίων οικισμών της Χώρας μέχρι 2.000 κατοί¬ 
κους, κατηγορίες αυτών και καθορισμός όρων και περιορι¬ 
σμών δόμησής τους» (ΦΕΚ 181/Δ785). 

Άρθρο 5 

Στο πρόσωπο των οικοπέδων επιβάλλεται προκήπιο 
πλάτους 3,00μ, 4.00μ, όπως φαίνεται στο συνημμένο διά¬ 
γραμμα. 

Άρθρο 6 

Άδειες που εκδόθηκαν μέχρι τη δημοσίευση της απο- 
φάσεως αυτής ή άδειες για τις οποίες έχει υποβληθεί πλή¬ 
ρης μελέτη στην αρμόδια Πολεοδομική Υπηρεσία μέχρι τη 
δημοσίευσή της εκτελούνται όπως εκδόθηκαν ή εκδίδο- 
νται με τις προϊσχύουσες διατάξεις βάσει των υποβληθέ- 
ντων στοιχείων εφ’ όσον αυτές είναι ευνοϊκότερες. 

Άρθρο 7 

Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. Αμέσως 
μετά τη δημοσίευση της αποφάσεως στην Εφημερίδα της 
Κυβερνήσεως ακριβή αντίγραφα των πρωτοτύπων δια¬ 
γραμμάτων υπό κλ. 1:1.000 που τη συνοδεύουν να αναρ- 
τηθούν στο Κοινοτικό Κατάστημα Πύρρας επί (15) δέκα 
πέντε ημέρες. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Πύρρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 7 Σεπτεμβρίου 1993 

Ο Νομάρχης 
Γ. ΠΑΠΑΒΑΣΙΛΕΙΟΥ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

( 5 ) 

Ειδοποίηση για παρακατάθεση αποζημιώσεως από απαλ¬ 
λοτρίωση ιδιωτικής εκτάσεως στη Σκιάθο. 

Η Βασιλική συζ. Δημ. Μαθηνού το γένος Κωνστ. Πα- 
σχάλη κάτοικος Σκιάθου. 

Σύμφωνα με την υπ’ αριθ. 2/1991 πράξη του τμήματος 
Πολεοδομίας και Πολεοδομικών Εφαρμογών της Νομαρ¬ 
χίας Μαγνησίας και το συνοδεύον αυτήν από Απριλίου 
1991 τοπογραφικόν διάγραμμα του Τοπογράφου - Μηχα¬ 
νικού Ευαγγέλου Ντρίτσου έγινε τακτοποίηση οικοπέδων 
στη Νήσο Σκιάθο και αναλογισμός αποζημιώσεων της ρυ- 
μοτομουμένης εκτάσεως που αναφέρεται στην πράξη. 

Σύμφωνα με την υπ’ αριθ. 28/1993 απόφαση του Εφε- 
τείου Λαρίσης καθορίσθηκε η οριστική τιμή μονάδος απο¬ 
ζημιώσεως του απαλλοτριωθέντος οικοπέδου των κτισμά- 
των και των δένδρων. 

Μετά απ’ αυτά πληροφορώ όσους έχουν δικαιώματα κυ- 
ριότητος επί του ακινήτου ή άλλα εμπράγματα δικαιώματα 
επ’ αυτού ότι κατέθεσα ποσό 3.461.200 δρχ. στο Ταμείο 
Παρακαταθηκών και Δανείων (γραφείον Βόλου) και έχει 
εκδοθεί γραμμάτιο συστάσεως παρακαταθήκης αριθ. 
042933, τούτο δε κατέθεσα στον συμβολαιογράφο Βόλου 
Ιωάννη Παπαδόπουλο συνταγείσης της υπ’ αριθ. 15486/ 
8.9.1993 πράξεώς του. 


Η αποζημίωση αυτή θα αποδοθεί στους αναγνωρισθη- 
σομένους δικαιούχους σύμφωνα με το Νόμο. 

Ο Δήμος Σκιάθου παρακαλείται εντός δέκα ημερών από 
της λήψεως της παραπάνω ειδοποιήσεως να παραλάβει 
το απαλλοτριωθέν ακίνητον. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Σκιάθος, 8 Σεπτεμβρίου 1993 


(Αριθ. διπλ. ΔΟΥ Σκιάθου 4490933/9.9.93). 

- « - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην ειδοποίηση παρακατάθεσης από τη ΔΕΗ αποζημί¬ 
ωσης για αναγκαστική απαλλοτρίωση ακινήτων στο Νομό 
Ηλείας που δημοσιεύτηκε στο ΦΕΚ 881/2.8.1993 (τ. Δ'), 
επιφέρεται η πιο κάτω διόρθωση: 

Το λανθασμένο όνομα της Κοινότητας «Χειμαρίου» 
αντικαθίσταται στο σωστό «Χειμαδιού». 

(Από το Εθνικό Τυπογραφείο) 


Η καταθέτις 
ΒΑΣΙΛΙΚΗ ΜΑΘΗΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


